*****

ΚΑΝΟΝΙΣΜΟΣ (ΕΟΚ) αριθ. 34/88 ΤΗΣ ΕΠΙΤΡΟΠΗΣ

της 5ης Ιανουαρίου 1988

για την παροχή δυνατότητας σύναψης συμφωνητικών μακροπρόθεσμης ιδιωτικής αποθεματοποίησης επιτραπέζιου οίνου, γλεύκους σταφυλών, συμπυκνωμένου γλεύκους σταφυλών και διορθωμένου συμπυκνωμένου γλεύκους σταφυλών για την περίοδο 1987/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3992/87 της Επιτροπής (2), και ιδίως το άρθρο 32 παράγραφος 5 και το άρθρο 81,

Εκτιμώντας:

ότι από τις προβλέψεις για τον ισολογισμό που καταρτίζεται για την περίοδο 1987/88 προκύπτει ότι, για τους επιτραπέζιους οίνους, οι διαθέσιμες ποσότητες κατά την έναρξη της περιόδου υπερβαίνουν, κατά τέσσερις μήνες, εκείνες που χρησιμοποιούνται κανονικά στη διάρκεια του έτους· ότι, ως εκ τούτου, πληρούνται οι όροι για την παροχή δυνατότητας σύναψης συμφωνητικών μακροπρόθεσμης αποθεματοποίησης σύμφωνα με το άρθρο 32 παράγραφος 4 του κανονισμού (ΕΟΚ) αριθ. 822/87

ότι, από τις προβλέψεις για τον ισολογισμό που προαναφέρεται, εμφαίνεται η παρουσία πλεονασμάτων για όλους τους τύπους επιτραπέζιων οίνων, καθώς και για τους επιτραπέζιους οίνους που βρίσκονται σε στενή οικονομική σχέση με αυτούς τους τύπους επιτραπέζιων οίνων· ότι είναι απαραίτητο να προβλεφθεί η δυνατότητα σύναψης μακροπρόθεσμων συμφωνητικών γι' αυτούς τους τύπους επιτραπέζιων οίνων· ότι είναι απαραίτητο, για τους ίδιους λόγους, να παρασχεθεί η δυνατότητα αυτή για τα γλεύκη σταφυλής, τα συμπυκνωμένα γλεύκη σταφυλής και τα διορθωμένα συμπυκνωμένα γλεύκη σταφυλής·

ότι το άρθρο 47 του κανονισμού (ΕΟΚ) αριθ. 822/87 προβλέπει ότι δικαιούνται των μέτρων παρέμβασης μόνο οι παραγωγοί που τήρησαν τις υποχρεώσεις του άρθρου 35 και, κατά περίπτωση, των άρθρων 36 και 39 του εν λόγω κανονισμού κατά τη διάρκεια περιόδου αναφοράς που θα προσδιοριστεί· ότι, επομένως, είναι αναγκαίο να καθοριστεί η περίοδος αυτή·

ότι ο κανονισμός (ΕΟΚ) αριθ. 1059/83 της Επιτροπής της 29ης Απριλίου 1983 σχετικά με τα συμφωνητικά αποθεματοποίησης για τον επιτραπέζιο οίνο, το γλεύκος σταφυλής, το συμπυκνωμένο γλεύκος σταφυλής και το διορθωμένο συμπυκνωμένο γλεύκος σταφυλής (3), όπως τροποποιήθηκε τελευταία από τον κανονισμό (ΕΟΚ) αριθ. 3949/86 (4), προβλέπει, στο άρθρο 6 παράγραφος 2 πρώτο εδάφιο, ότι οι επιτραπέζιοι οίνοι που είναι δυνατόν να αποτελέσουν το ακτικείμενο συμφωνητικών ιδιωτικής αποθεματοποίησης, κατατάσσονται σε δύο κατηγορίες ανάλογα με τα ποιοτικά τους χαρακτηριστικά· ότι πρέπει να καθοριστούν, για τις δυο κατηγορίες, τα ελάχιστα ποιοτικά χαρακτηριστικά που απαιτούνται για την ποιότητα της εσοδείας 1987·

ότι, για την ενδεχόμενη εφαρμογή του άρθρου 42 του κανονισμού (ΕΟΚ) αριθ. 822/87 είναι αναγκαία η γνώση της μέγιστης ποσότητας επιτραπέζιου οίνου που καλύπτεται από συμφωνητικό αποθεματοποίησης, η οποία μπορεί να αποσταχθεί όπως αναφέρεται στο εν λόγω άρθρο· ότι, ως εκ τούτου, πρέπει να προβλέπεται ότι οι παραγωγοί παρέχουν στους οργανισμούς παρέμβασης τις απαραίτητες πληροφορίες, και ότι αυτές ανακοινώνονται στην Επιτροπή·

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Παρέχεται η δυνατότητα σύναψης συμφωνητικών μακροπρόθεσμης ιδιωτικής αποθεματοποίησης, σύμφωνα με τις διατάξεις του κανονισμού (ΕΟΚ) αριθ. 1059/83, κατά την περίοδο από 16 Δεκεμβρίου 1987 μέχρι 15 Φεβρουαρίου 1988, για:

- όλους τους τύπους επιτραπέζιου οίνου, καθώς και για τους επιτραπέζιους οίνους που βρίσκονται σε στενή οικονομική σχέση με αυτούς τους τύπους επιτραπέζιου οίνου, εφόσον πληρούν τους όρους που καθορίζονται στο άρθρο 6 του εν λόγω κανονισμού,

- το γλεύκος σταφυλών, το συμπυκνωμένο γλεύκος σταφυλών και το διορθωμένο συμπυκνωμένο γλεύκος σταφυλών.

2. Σύμφωνα με τις διατάξεις του άρθρου 47 παράγραφος 1 του κανονισμού (ΕΟΚ) αριθ. 822/87, οι παραγωγοί που, κατά τη διάρκεια της περιόδου εμπορίας 1986/87, είχαν υποβληθεί στις υποχρεώσεις που προβλέπονται στα άρθρα 35, 36 ή 39 του κανονισμού (ΕΟΚ) αριθ. 822/87, μπορούν να επωφεληθούν των μέτρων που προβλέπονται στον παρόντα κανονισμό, μόνον εάν προσκομίσουν την απόδειξη αποδείξουν ότι έχουν εκπληρώσει τις υποχρεώσεις τους, κατά τη διάρκεια των περιόδων αναφοράς που καθορίζονται αντίστοιχα στο άρθρο 16 του κανονισμού (ΕΟΚ) αριθ. 2672/86 της Επιτροπής (5), στο άρθρο 13 του κανονισμού (ΕΟΚ) αριθ. 2705/86 της Επιτροπής (6) και στο άρθρο 22 του κανονισμού (ΕΟΚ) αριθ. 854/86 της Επιτροπής (7).

Άρθρο 2

Οι ελάχιστοι ποιοτικοί όροι που πρέπει να πληρούν οι οίνοι των δύο κατηγοριών που προβλέπονται στο άρθρο 6 παράγραφος 2 του κανονισμού (ΕΟΚ) αριθ. 1059/83, καθορίζονται στα παραρτήματα του παρόντος κανονισμού.

Άρθρο 3

1. Οι παραγωγοί που επιθυμούν να συνάψουν συμφωνητικό μακροπρόθεσμης αποθεματοποίησης για επιτραπέζιους οίνους, μέσα στα όρια που προβλέπονται στο άρθρο 5 παράγραφος 1 πρώτο εδάφιο του κανονισμού (ΕΟΚ) αριθ. 1059/83, ανακοινώνουν στον οργανισμό παρέμβασης, κατά την υποβολή της αίτησης για σύναψη συμφωνητικού, τη συνολική ποσότητα επιτραπέζιου οίνου που έχουν παραγάγει κατά την τρέχουσα περίοδο εμπορίας.

Για το σκοπό αυτό, ο παραγωγός προσκομίζει αντίγραφο της ή των δηλώσεων παραγωγής που έχουν συνταχθεί σύμφωνα με το άρθρο 2 του κανονισμού (ΕΟΚ) αριθ. 2102/84 της Επιτροπής (1).

2. Τα κράτη μέλη ανακοινώνουν στην Επιτροπή, το αργότερο στις 10 Μαΐου 1988, την μέγιστη ποσότητα επιτραπέζιου οίνου που καλύπτεται από συμφωνητικό μακροπρόθεσμης αποθεματοποίησης, η οποία είναι δυνατόν να αποτελέσει το αντικείμενο της απόσταξης που αναφέρεται στο άρθρο 42 παράγραφος 2 του κανονισμού (ΕΟΚ) αριθ. 822/87.

Άρθρο 4

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 16 Δεκεμβρίου 1987.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 5 Ιανουαρίου 1988.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 84 της 27. 3. 1987, σ. 1.

(2) ΕΕ αριθ. L 377 της 31. 12. 1987.

(3) ΕΕ αριθ. L 116 της 30. 4. 1983, σ. 77.

(4) ΕΕ αριθ. L 365 της 24. 12. 1986, σ. 40.

(5) ΕΕ αριθ. L 244 της 29. 8. 1986, σ. 8.

(6) ΕΕ αριθ. L 246 της 30. 8. 1986, σ. 61.

(7) ΕΕ αριθ. L 80 της 25. 3. 1986, σ. 14.

(1) ΕΕ αριθ. L 194 της 24. 7. 1984, σ. 1.

ΠΑΡΑΡΤΗΜΑ Ι

ΕΛΑΧΙΣΤΕΣ ΠΟΙΟΤΙΚΕΣ ΠΡΟΫΠΟΘΕΣΕΙΣ ΠΟΥ ΑΠΑΙΤΟΥΝΤΑΙ ΓΙΑ ΤΟΥΣ ΕΠΙΤΡΑΠΕΖΙΟΥΣ ΟΙΝΟΥΣ ΔΕΥΤΕΡΗΣ ΚΑΤΗΓΟΡΙΑΣ

Ι. Λευκοί οίνοι

1.2 // α) Ελάχιστος κτηθείς αλκοολικός τίτλος: // 10 % vol // β) Ελάχιστη ολική οξύτητα (εκφρασμένη σε τρυγικό οξύ): // 4,5 γραμμάρια ανά λίτρο και 3,5 γραμμάρια ανά λίτρο για τους επιτραπέζιους οίνους που παράγονται στην Ισπανία (1) // γ) Μέγιστη πτητική οξύτητα: // 9 χιλιοστοϊσοδύναμα ανά λίτρο // δ) Μέγιστη περιεκτικότητα σε θειώδη ανυδρίτη: // 175 χιλιοστόγραμμα ανά λίτρο // ε) Μέγιστη περιεκτικότητα σε υπολειμματικά σάκχαρα:

στ) Έκθεση στον αέρα:

ζ) Χωρίς κακή γεύση. // 2,5 γραμμάρια ανά λίτρο

καλή, επί είκοσι τέσσερις ώρες

ΙΙ. Ερυθροί οίνοι

1.2 // α) Ελάχιστος κτηθείς αλκοολικός τίτλος: // 10 % vol // β) Ελάχιστη ολική οξύτητα (εκφρασμένη σε τρυγικό οξύ): // // - για τους οίνους που έχουν κτηθέντα αλκοολικό τίτλο κατώτερο από 11 % vol: // 5 γραμμάρια ανά λίτρο και 4 γραμμάρια ανά λίτρο για τους επιτραπέζιους οίνους που παράγονται στην Ισπανία (1) // - για τους οίνους που έχουν κτηθέντα αλκοολικό τίτλο ίσο ή ανώτερο από 11 % vol: // 4,5 γραμμάρια ανά λίτρο και 3,5 γραμμάρια ανά λίτρο για τους επιτραπέζιους οίνους που παράγονται στην Ισπανία (1) // γ) Μέγιστη πτητική οξύτητα: // // - οίνοι των οποίων ο αλκοολικός τίτλος είναι κατώτερος από 12,5 % vol: // 12 χιλιοστοϊσοδύναμα ανά λίτρο // - οίνοι των οποίων ο αλκοολικός τίτλος είναι ίσος ή ανώτερος από 12,5 % vol: // 14 χιλιοστοϊσοδύναμα ανά λίτρο // δ) Μέγιστη περιεκτικότητα σε θειώδη ανυδρίτη: // 140 χιλιοστόγραμμα ανά λίτρο // ε) Μέγιστη περιεκτικότητα σε υπολειμματικά σάκχαρα:

στ) Έκθεση στον αέρα:

ζ) Χωρίς κακή γεύση

η) Χωρίς υβρίδια, εξακριβωμένο από την έρευνα της διγλυκόζης της μαλβιδόλης // 2,5 γραμμάρια ανά λίτρο

καλή, επί είκοσι τέσσερις ώρες

Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται παραπάνω για τους ερυθρούς οίνους, εκτός από ό,τι αφορά τον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.

Εντούτοις, οι επιτραπέζιοι οίνοι των τύπων R III, A II και A III δεν υπόκεινται στις προϋποθέσεις που αναφέρονται στα στοιχεία α), δ) και ε).

(1) Άρθρο 127 της πράξης προσχώρησης.

ΠΑΡΑΡΤΗΜΑ ΙΙ

ΕΛΑΧΙΣΤΕΣ ΠΟΙΟΤΙΚΕΣ ΠΡΟΫΠΟΘΕΣΕΙΣ ΠΟΥ ΑΠΑΙΤΟΥΝΤΑΙ ΓΙΑ ΤΟΥΣ ΕΠΙΤΡΑΠΕΖΙΟΥΣ ΟΙΝΟΥΣ ΑΝΩΤΕΡΗΣ ΚΑΤΗΓΟΡΙΑΣ

Ι. Λευκοί οίνοι

1.2 // α) Ελάχιστος κτηθείς αλκοολικός τίτλος: // 11 % vol // β) Ελάχιστη ολική οξύτητα (εκφρασμένη σε τρυγικό οξύ): // 4,5 γραμμάρια ανά λίτρο και 3,5 γραμμάρια ανά λίτρο για τους επιτραπέζιους οίνους που παράγονται στην Ισπανία (1) // γ) Μέγιστη πτητική οξύτητα: // 8 χιλιοστοϊσοδύναμα ανά λίτρο // δ) Μέγιστη περιεκτικότητα σε θειώδη ανυδρίτη: // 155 χιλιοστόγραμμα ανά λίτρο // ε) Μέγιστη περιεκτικότητα σε υπολειμματικά σάκχαρα:

στ) Έκθεση στον αέρα:

ζ) Χωρίς κακή γεύση. // 2 γραμμάρια ανά λίτρο

καλή, επί είκοσι τέσσερις ώρες

ΙΙ. Ερυθροί οίνοι

1.2 // α) Ελάχιστος κτηθείς αλκοολικός τίτλος: // 11 % vol // β) Ελάχιστη ολική οξύτητα (εκφρασμένη σε τρυγικό οξύ): // 4,5 γραμμάρια ανά λίτρο και 3,5 γραμμάρια ανά λίτρο για τους επιτραπέζιους οίνους που παράγονται στην Ισπανία (1) // γ) Μέγιστη πτητική οξύτητα: // 11 χιλιοστοϊσοδύναμα ανά λίτρο // δ) Μέγιστη περιεκτικότητα σε θειώδη ανυδρίτη: // 115 χιλιοστόγραμμα ανά λίτρο // ε) Μέγιστη περιεκτικότητα σε υπολειμματικά σάκχαρα:

στ) Έκθεση στον αέρα:

ζ) Χωρίς κακή γεύση

η) Χωρίς υβρίδια. // 2 γραμμάρια ανά λίτρο

καλή, επί είκοσι τέσσερις ώρες // //

Οι ερυθρωποί οίνοι πρέπει να ανταποκρίνονται στις προϋποθέσεις που προβλέπονται για τους ερυθρούς οίνους, εκτός από ό,τι αφορά τον θειώδη ανυδρίτη, του οποίου η μέγιστη περιεκτικότητα είναι εκείνη που καθορίζεται για τους λευκούς οίνους.

Εντούτοις, οι επιτραπέζιοι οίνοι των τύπων R III, A II και A III δεν υπόκεινται στις προϋποθέσεις που αναφέρονται στα στοιχεία α), δ) και ε).

(1) Άρθρο 127 της πράξης προσχώρησης.